Theben (Thessalien)

Dat Theben in Thessalien oder in de Phthiotis (ooltgreeksch Θῆβαι Φθιώτιδες, Thēbai Phthiōtides weer en antike Stadt an den Golf vun Volos in Thessalien. Dor weern de so nömmten Achaioi phthiotioi (de Achaiers ut de Phtiotis tohuse. Hüdigendags is dat en Ruinenfeld in'n Noorden vun dat Dörp Mikrothives (Lütt-Theben). Dat kann angahn, dat sik dat bi düssen Oort um densülvigen hannelt, de ok Phylake heten dö. Dat warrt vertellt, dat dat böootsche Theben vun Lüde besiedelt wurrn is, de ut Thessalien inwannert weern. So is dat wohrschienlich, dat de beiden Städer wat mit'nanner to doon hefft. Wichtig wurrn is de Stadt eerst na de Perserkriegen. 217 v. Chr. hett Philipp V. vun Makedonien de Stadt erovert. För en tiedlang hett se denn Philippopolis (Philipp siene Stadt) heten. Weblenken Över dat Theben in de Phtiotis in: Richard Stillwell u. a. (Rutg.): The Princeton encyclopedia of classical sites, Princeton 1976, ISBN 0691035423 Fotos vun de Stäe, wo Theben utbuddelt warrt